
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 806 

24 Νοεμβρίου 2000 


ΠΕΡΙΕΧΟΜΕΝΑ 


ΑΝΑΚΟΙΝΩΣΕΙΣ 

Παρακατάθεση αποζημίωσης για αναγκαστική απαλ¬ 
λοτρίωση ακινήτων για τη δημιουργία πεζόδρομου 
στο Συνοικισμό Κρύο - Νερό του Δημοτικού Διαμε¬ 
ρίσματος Νερομάνας του Δήμου Παραβόλας. 1 

Ειδοποποίηση για παρακατάθεση προσωρινής αποζη¬ 
μίωσης ιδιοκτητών έκτασης που βρίσκεται στην πε¬ 
ριοχή του Δήμου Αθηναίων και που απαλλοτριώθη¬ 
κε υπέρ και με δαπάνη της Ο.Σ.Κ. Α.Ε., με σκοπό την 
ανέγερση διδακτηρίου του 51ου Γυμνασίου Αθη¬ 
νών. 2 

Ειδοποίηση για παρακατάθεση προσωρινής αποζη¬ 
μίωσης ιδιοκτητών έκτασης που βρίσκεται στην πε¬ 
ριοχή του Δήμου Αθηναίων και που απαλλοτριώθη¬ 
κε υπέρ και με δαπάνη της Ο. Σ. Κ. Α.Ε. με σκοπό την 
ανέγερση διδακτηρίου του 20ου Λυκείου Αθηνών. 3 
Ανακοίνωση παρακατάθεσης αποζημιώσεως για ανα¬ 
γκαστική απαλλοτρίωση (σύσταση δουλείας) εκτά¬ 
σεων εις την κτηματική περιοχή του Δήμου Κοζά¬ 
νης πόλεως Κοζάνης. 4 


ΑΝΑΚΟΙΝΩΣΕΙΣ 

- (ΐ) 

Παρακατάθεση αποζημίωσης για αναγκαστική απαλλο¬ 
τρίωση ακινήτων για τη δημιουργία πεζόδρομου στο 
Συνοικισμό Κρύο - Νερό του Δημοτικού Διαμερίσμα¬ 
τος Νερομάνας του Δήμου Παραβόλας. 

Ο ΔΗΜΑΡΧΟΣ ΠΑΡΑΒΟΛΑΣ 

Έχοντας υπόψη: 

1. Τις διατάξεις του άρθρου 274 και 275 του Π.Δ. 410/95 
«Δημοτικός και Κοινοτικός Κώδικας». 

2. Τις διατάξεις του Ν.Δ. 797/71 «Περί αναγκαστικών 
απαλλοτριώσεων». 

3. Την υπ’ αριθμ. 28/1998 απόφαση του Κοινοτικού Συμ¬ 
βουλίου της πρώην Κοινότητας Νερομάνας, νυν Δημοτι¬ 
κού Διαμερίσματος Νερομάνας του Δήμου Παραβόλας 
με την οποία κηρύχθηκε η αναγκαστική απαλλοτρίωση 
της μεταξύ των ιδιοκτησιών Ανδρέα Αλεξίου Κατσιμάρ- 


δου και κληρονόμων Αλεξίου Ανδρέα Κωστούλα ιδιωτικής 
έκτασης για τη δημιουργία πεζόδρομου ως και τα συνο- 
δεύοντα αυτήν κτηματολογικό διάγραμμα και κτηματολο- 
γικό πίνακα που κυρώθηκαν νόμιμα από την ΤΥΔΚ Ν. Αι- 
τωλ/νίας και απαλλοτριώθηκαν οι ιδιοκτησίες που φέρο¬ 
νται σ’ αυτά (απόφαση-κτημστολογικό διάγραμμα και 
πίνακα) στα ονόματα: α) Ανδρέας Κατσιμάρδος και β) 
Κληρονόμοι Αλεξίου Κωστούλα. 

4. Το υπ’ αριθμ». 8530/22-10-1998 φύλλο της εφημερί¬ 
δας «Παναιτωλική» 

5. Την υπ’ αριθμ. 278/2000 απόφαση του Μονομελούς 
Πρωτοδικείου Αγρίνιου. 

Με βάση τις τιμές που προσδιορίζονται από την παρα¬ 
πάνω απόφαση η αποζημίωση ανέρχεται στο ποσό των 
76.010 δραχμών συνολικά. 

Ο Δήμος Παραβόλας κατέθεσε στο Ταμείο Παρακατα¬ 
θηκών και Δανείων (Γραφείο Παρακαταθηκών Αγρίνιου) 
το ποσό των 76.010 δραχμών και εκδόθηκε το υπ’ αριθμ. 
43553/14-11-2000 Γραμμάτιο Σύστασης Παρακαταθή¬ 
κης. 

Ανακοινώνουμε σε καθένα που έχει ή αξιώνει δικαιώμα¬ 
τα στις απαλλοτριούμενες αυτές ιδιοκτησίες για τη δημι¬ 
ουργία πεζόδρομου ως άνω, την παρακατάθεση της απο¬ 
ζημίωσης που θα αποδοθεί στους δικαιούχους που θα 
αναγνωρισθούν σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Παραβόλα, 15 Νοεμβρίου 2000 
Ο Δήμαρχος 

ΒΑΣΙΛΕΙΟΣ Κ. ΚΑΠΕΡΔΑΣ 

( 2 ) 

Ειδοποποίηση για παρακατάθεση προσωρινής αποζημίω¬ 
σης ιδιοκτητών έκτασης που βρίσκεται στην περιοχή 
του Δήμου Αθηναίων και που απαλλοτριώθηκε υπέρ 
και με δαπάνη της Ο.Σ.Κ. Α.Ε., με σκοπό την ανέγερση 
διδακτηρίου του 51ου Γυμνασίου Αθηνών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε. 

Η Ανώνυμη εταιρία με την επωνυμία «ΟΡΓΑΝΙΣΜΟΣ 
ΣΧΟΛΙΚΩΝ ΚΤΙΡΙΩΝ Α. Ε.» που εδρεύει στην Αθήνα και επί 
της οδού Φαβιέρου 30, ειδοποιεί ότι σύμφωνα με τις 
1124896/8927/0010/23-12-97 (ΦΕΚ 18 Δ/ 23-1-98) και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1081098/5805/0010/28-7-98 (ΦΕΚ 636/Δ/26-8-98) κοινές 
αποφάσεις των Υπουργών Παιδείας- Θρησκευμάτων και 
Οικονομικών, για την κήρυξη αναγκαστικής απαλλοτρίω¬ 
σης, υπέρ και με δαπάνη του Ο. Σ. Κ. Α. Ε. έκτασης εμβα- 
δού 1800 και 1.191,86 μ2 αντίστοιχα και σύμφωνα με το 
σχεδιάγραμμα του Κτηματογράφου Μηχανικού Ιωάννη 
Μανούκα 1800 και 1.208,05μ2 αντίστοιχα που βρίσκεται 
στην περιοχή του Δήμου Αθηναίων και μεταξύ των οδών 
Παλαμηδίου -Λένορμαν - Αλικαρνασσού και Άστρους και 
προορίζεται για την ανέγερση διδακτηρίου του 51ου Γυ¬ 
μνασίου Αθηνών, κατέθεσε στο Ταμείο Παρακαταθηκών 
και Δανείων υπέρ των δικαιούχων ιδιοκτητών την προσω¬ 
ρινή Αποζημίωση που καθορίστηκε σύμφωνα με τις 
796/25-5-1999 και 795/25-5-1999 Αποφάσεις του Μονο¬ 
μελούς Πρωτοδικείου Αθηνών και εκδόθηκε το 5730/ 

21.11.2000 γραμμάτιο σύστασης παρακαταθήκης για πο¬ 
σό 582.156.450 δρχ. 

Ο Πρόεδρος Δ.Σ. Ο.Σ.Κ. Α.Ε. 

ΔΗΜ. ΣΚΑΜΝΑΚΗΣ 

(3) 

Ειδοποίηση για παρακατάθεση προσωρινής αποζημίω¬ 
σης ιδιοκτητών έκτασης που βρίσκεται στην περιοχή 
του Δήμου Αθηναίων και που απαλλοτριώθηκε υπέρ 
και με δαπάνη της Ο. Σ. Κ. Α.Ε. με σκοπό την ανέγερση 
διδακτηρίου του 20ου Λυκείου Αθηνών. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε. 

Η Ανώνυμη εταιρία με την επωνυμία «ΟΡΓΑΝΙΣΜΟΣ 
ΣΧΟΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και επί 
της οδού Φαβιέρου 30 ειδοποιεί ότι σύμφωνα με την 
1118323/8453/0010/14.12.97 (ΦΕΚ 1126/Δ724.12.97) 
Κοινή Απόφαση των Υπουργών Παιδείας - θρησκευμά¬ 
των και Οικονομικών για την κήρυξη αναγκαστικής απαλ¬ 
λοτρίωσης, υπέρ και με δαπάνη του Ο. Σ. Κ. Α.Ε. έκτασης 
εμβαδού 2.300 μ2 που βρίσκεται στην περιοχή του Δήμου 
Αθηναίων και μεταξύ των δρόμων Ζερβουδάκη - Στρ. Δα- 
γκλή - Αγκωνίτου & Λιοσίων και προορίζεται για την ανέ¬ 
γερση διδακτηρίου του 20ου Λυκείου Αθηνών κατέθεσε 
στο Ταμείο Παρακαταθηκών και Δανείων υπέρ των δικαι¬ 
ούχων ιδιοκτητών την προσωρινή αποζημίωση που καθο¬ 
ρίστηκε σύμφωνα με την 875/28.5.99 απόφαση του Μο¬ 
νομελούς Πρωτοδικείου Αθηνών και εκδόθηκε το 5731/ 

22.11.2000 γραμμάτιο σύστασης παρακαταθήκης για πο¬ 
σό 387.000.000 δρχ. 

Ο Πρόεδρος Δ.Σ. Ο.Σ.Κ. Α.Ε. 

ΔΗΜ. ΣΚΑΜΝΑΚΗΣ 


( 4 ) 

Ανακοίνωση παρακατάθεσης αποζημιώσεως για αναγκα¬ 
στική απαλλοτρίωση (σύσταση δουλείας) εκτάσεων 
εις την κτηματική περιοχή του Δήμου Κοζάνης πόλεως 
Κοζάνης. 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΟΖΑΝΗΣ 

Η Δημοτική Επιχείρηση Ύδρευσης - Αποχέτευσης Κο¬ 
ζάνης εδρεύουσα στην Κοζάνη (I. Μικρού 1) γνωστοποιεί 
προς όλους τους ενδιαφερομένους και δη τους κεκτημέ- 
νους ή αξιούντας δικαιώματα κυριότητος ή άλλα εμπράγ¬ 
ματα τοιαύτα των κατωτέρω αναφερομένων εκτάσεων, 
ότι προς συντέλεση της δυνάμει της υπ’ αριθμ. 55/97 απο- 
φάσεωςτου Διοικητικού Συμβουλίου της Επιχείρησης κη- 
ρυχθείσης αναγκαστικής απαλλοτριώσεως (σύσταση 
δουλείας) των εκτάσεων τούτων κειμένων εις την κτημα¬ 
τική περιοχή Δήμου Κοζάνης πόλεως Κοζάνης, κατέθεσε 
αυτή εις το Ταμείο Παρακαταθηκών και Δανείων, την σχε¬ 
τική αποζημίωση όπως αυτή προσδιορίσθηκε με την υπ’ 
αριθμ. 143/2000 απόφαση του Δικαστού του Μονομελούς 
Πρωτοδικείου Κοζάνης, εκδοθέντος του υπ’ αριθμ.37378 
της 31ης Οκτωβρίου 2000 γραμματίου συστάσεως παρα¬ 
καταθήκης, έχοντος επίλέξει ούτω: 

ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ 
Γραμμάτιο συστάσεως παρακαταθήκης Νο 

Ποσού δραχμών 144.000 

Η στην Κοζάνη εδρεύουσα (I. Μικρού 1) Δημοτική Επι¬ 
χείρηση Ύδρευσης -Αποχέτευσης Κοζάνης κατέθεσε εις 
το Ταμείο Παρακαταθηκών και Δανείων, δραχμές εκατόν 
σαράντα τέσσερις χιλιάδες (144.000 δρχ.) για την παρα¬ 
κάτω αιτία: Ως αποζημίωση για την δυνάμει 55/97 αποφά- 
σεως του Διοικητικού Συμβουλίου της παραπάνω κατα- 
θέτιδος: αναγκαστική απαλλοτρίωση (σύσταση δουλεί¬ 
ας) συνολικής εκτάσεως 18 μέτρων τετραγωνικών, προς 
κατασκευή του έργου «Εξωτερικού Αποχετευτικού αγω¬ 
γού πόλεως Κοζάνης». 

Η παρακατάθεση της παραπάνω αποζημιώσεως γίνεται 
μετρητοίς, λαμβάνει δε χώρα υπέρ των δια της νομίμου 
οδού αναγνωρισθέντων ως δικαιούχων των δια της υπ’ 
αριθμ. 143/2000 αποφάσεως του Δικαστού του Μονομε¬ 
λούς Πρωτοδικείου Κοζάνης, καθορισθείσης αποζημιώ¬ 
σεως και με την ρητή επιφύλαξη απάντων των κατά Νόμο 
δικαιωμάτων της καταθέτιδος, ίδια δε των δικαιωμάτων 
αυτής της άνω δικαστικής απόφασης. 

Κοζάνη, 14 Νοεμβρίου 2000 

Ο Διευθυντής Υπηρεσιών 
ΓΕΩΡΓΙΟΣ ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




